CELEX: C2005/257/05
Language: da
Date: 2005-10-15 00:00:00
Title: Sag C-306/05: Anmodning om præjudiciel afgørelse forelagt ved dom afsagt den 7. juni 2005 af Audiencia Provincial de Barcelona (Spanien) i sagen Sociedad General de Autores y Editores de España (SGAE) mod Rafel Hoteles SA

15.10.2005   
            
            
               DA
            
            
               Den Europæiske Unions Tidende
            
            
               C 257/3
            
         Anmodning om præjudiciel afgørelse forelagt ved dom afsagt den 7. juni 2005 af Audiencia Provincial de Barcelona (Spanien) i sagen Sociedad General de Autores y Editores de España (SGAE) mod Rafel Hoteles SA
   (Sag C-306/05)
   (2005/C 257/05)
   Processprog: spansk
   Ved dom afsagt den 7. juni 2005, indgået til Domstolens Justitskontor den 3. august 2005, har Audiencia Provincial de Barcelona (Spanien) i sagen Sociedad General de Autores y Editores de España (SGAE) mod Rafel Hoteles S.A. forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Udgør placering af fjernsynsapparater i hotelværelser, som ved hjælp af et kabel tilføres fjernsynssignaler, der modtages ved hjælp af satellit eller jordbaseret transmission, et tilfælde af overføring til almenheden, som er omfattet af den harmonisering af de nationale bestemmelser om beskyttelse af ophavsrettigheder, som tilstræbes med Europa-Parlamentets og Rådets direktiv 2001/29/EF af 22. maj 2001?
            
         
               2)
            
            
               Er den omstændighed, at et hotelværelse anses for at være et område i et privat hjem med den virkning, at den overføring, der finder sted ved hjælp af fjernsynsapparater, der tilføres signaler, som hotellet forinden har nedtaget, ikke anses for at være overføring til almenheden i strid med den beskyttelse af ophavsrettigheder, der tilstræbes med Europa-Parlamentets og Rådets direktiv 2001/29/EF af 22. maj 2001?
            
         
               3)
            
            
               Kan den overføring, som finder sted ved hjælp af et fjernsynsapparat, der er opstillet i et hotelværelse bestemt til overnatning, med henblik på beskyttelse af ophavsmanden mod overføring til almenheden, anses for at være en overføring til almenheden, fordi et skiftende publikum har adgang til værket?